**OBRAZLOŽENJE**

**UZ I IZMJENE PRORAČUNA GRADA IVANIĆ-GRADA**

**ZA 2018. godinu**

**RAZLOZI ZA I IZMJENE PRORAČUNA GRADA su:**

* Usklađenje pojedinih vrsta prihoda sa mogućnošću realnog ostvarenja za 2018. godinu,
* prihodi od potpora koje se ostvaruju iz županijskih i državnog proračuna, te trgovačkih društava – usklađenje prema procjeni ostvarenja,
* nove vrste prihoda i rashoda zbog prijave na natječaje Ministarstava,
* početak rada novog proračunskog korisnika Visoka škola Ivanić-Grad od 16.05.2018. godine,
* smanjenje rashoda radi uravnoteženja proračuna zbog pokrića prenesenog manjka prihoda nad rashodima u 2017. godini, u iznosu 1.806.334 kuna na razini 22. odnosno 1.790.294 na razni 23.

**PRIHODI**

**Prihodi od poreza i prireza od nesamostalnog rada**

Povećavaju se prihodi od poreza na dohodak od kapitala, zbog većih isplata dobiti od strane poduzetnika.

**Pomoći iz inozemstva i od subjekata unutar općeg proračuna**

odnose se na:

**Tekuće pomoći**

* smanjenje tekućih pomoći na ime Programa Cromakers za darovitu djecu na ime sredstava koja su se već realizirala u prethodnoj godini,
* povećanje za program ZAŽELI,
* povećanje na ime potpore za elementarne nepogode, te potpore iz Državnog proračuna za javne radove,

**Kapitalne pomoći**

* smanjenje su za kapitalne potpore za Uređenje trga u Posavskim Bregima, Fond za zaštitu okoliša za projekte gospodarenja otpadom
* smanjenje za pomoći od izvanproračunskih korisnika za izgradnju kanalizacije i nogostup Šumećani, te rekonstrukciju ulica Šarampovska, Matoševa i Cvjetna,
* uvećane su za projekte energetske obnove Dječjeg vrtića, društvenog doma i objekta Vatrogasne postrojbe.

**Prihodi od nefinancijske imovine**

* uvećavaju se zbog povećanja prihoda od zakupa Državnog poljoprivrednog zemljišta

**Ostali nespomenuti prihodi**

* uvećavaju se zbog povećanih prihoda od rudne rente, zbog povećane cijene nafte na svjetskom tržištu

**Prihodi od pruženih usluga**

* odnosi se na povećane prihode proračunskih korisnika

Kapitalne donacije

* **smanjuju se na ime** rekonstrukciju ulica Šarampovska, Matoševa i Cvjetna,

**Prihodi od prodaje materijalne imovine**

* odnosi se na povećane prihode od prodaje građevinskog zemljišta

**Prihodi od prodaje prijevoznih sredstava**

* povećava se radi prodanog osobnog službenog vozila.

**RASHODI**

**Posebni dio**

**Razdjel 1.**

U razdjelu 1. izvršene su manje korekcije odnosno usklađivanja stavaka rashoda za planiranim utroškom.

**Javna uprava i administracija – gradska uprava**

Uvedene su nove stavke – nabava komunalne opreme za Komunalni centar, te provođenja programa javnih radova.

Smanjuju se sredstva za provođenje izbora za Mjesne odbore.

Povećane su stavke za usluge promidžbe i informiranja, te nabavu programa i video nadzora za gradsku upravu.

**Program razvoj sporta**

Uvodi se nova stavka sportske igre mladih 20.000 kuna.

**Projekti i programi Udruga civilnog društva**

povećavaju se sredstva za udruge civilnog društva.

**Socijalni program u obrazovanju**

* smanjuju se sredstva za nabavu udžbenika osnovnih škola.

Umanjuje stavka u Proračunu Grada je Projekt Croatian makers plus – Program za darovitu , djecu odnosno usklađuje sa procjenom realizacije projekta.

Uvodi se novi Program ZAŽELI, koji je sufinanciran iz EU fondova u iznosu 3.250.000 kuna.

Turizam

* povećavaju se sredstva za gradske manifestacije za 60.000 kuna, te unapređenje rada Ureda turističke zajednice.

Uveden je novi proračunski korisnik Visoka škola Ivanić-Grad sa ukupnim sredstvima 1.164.000 kuna, od čega 900.00 kuna iz Proračuna, te 264.000 kuna vlastitih sredstava.

**Pučko otvoreno učilište**

Povećavaju se sredstva za uređenje Amfiteatra na Zelenjaku.

**Gradska knjižnica**

* povećavaju se sredstva za uređenje i proširenje Gradske knjižnice i to 400.000 iz sredstava Ministarstva kulture te 520.000 kuna iz sredstava gradskog proračuna.

**Razdjel 2.**

**Javna uprava i administracija**

Uvodi se nova stavka otkup kuća u starom Ivaniću i ostale gradske objete. Povećava se stavka usluge platnog prometa i banaka za 150.000 kuna radi povećanih troškova Poreznu upravu, sukladno zakonima o poreznoj reformi.

Uvedena je nova stavka rashoda - naknade za štete uzrokovane prirodnim katastrofama.

**Subvencioniranje projekata energetske učinkovitosti**

* povećavaju se sredstva za sufinanciranje projekata energetske učinkovitosti:

Uvode se nove stavke radi prijave na javne natječaje, a iz kojih sredstava obnoviti će se:

* objekt Dječjeg vrtića u Ivanićkom Graberju
* društveni dom u Cagincu
* Zgrada Vatrogasne postrojbe
* Objekt Dječjeg vrtića u Posavski Bregima

*.*

**Održavanje komunalne infrastrukture**

* sve stavke obrazložene su detaljno u Programu održavanja komunalne infrastrukture koji se donosi uz Izmjene proračuna Grada, povećavaju se sredstva za zimsku službu, a smanjuju sredstva za asfaltiranje ulica,
* također se povećavaju sredstva za održavanje društvenih domova na području Grada i održavanje nerazvrstanih cesta.

**Izgradnja komunalne infrastrukture**

Detaljno prikazana u Programu građenja objekata komunalne infrastrukture.

Uvedeni su novi programi - energetske učinkovitosti javnih objekata Dječjih vrtića, društvenih domova, vatrogasnih domova.

Umanjuju se stavke kanalizacija i nogostup Šumećani i rekonstrukcija Matoševe i Šarampovske ulice.

Ukida se stavka Uređenje Trga u Posavskim Bregima.

Uvećava se stavka Zgrada Crvenog križa, temeljem sporazuma sa Ministarstvom socijalne skrbi.

Sredstva po pojedinim programima odnosno investicijama usklađuju se u skladu sa sklopljenim ugovorima, izvedenim radovima, dobivenim odnosno prijavljenim potporama te kreditnom zaduženju.